cyanic-selkie/wikianc huggingface dataset:
निर्वाचन क्षेत्र
विभाजन भनेको राज्य वा प्रान्तहरू जस्ता विभिन्न क्षेत्रहरूमा धेरै प्रतिनिधिहरू बाँडफाँड गर्ने प्रक्रिया हो। विभाजन परिवर्तनहरू प्रायः पुन: वितरण, प्रतिनिधिहरूको नयाँ सङ्ख्या समायोजन गर्न निर्वाचन जिल्ला सीमाहरूको पुन: रेखाचित्रको साथमा हुन्छन्। यो पुन: रेखाचित्र एकल-सदस्य जिल्ला प्रणाली अन्तर्गत आवश्यक छ, किनकि प्रत्येक नयाँ प्रतिनिधिलाई आफ्नै जिल्ला चाहिन्छ।
खम्पा निःशस्त्रीकरण अभियान
सन् १९५९ मा तिब्बतका धर्मगुरु पारम पुज्य दलाई लामा भारतमा निर्वासित भए पछि नेपालमा क्रियाशील तिब्बती विद्रोहीहरूलाई निःशस्त्रीकरण गर्न खम्पा निःशस्त्रीकरण सैन्य कारवाही गरिएको थियो। उक्त कारवाहीको जिम्मा नेपाली सेनाको लेफ्टिनेन्ट कर्नल सचित समसेर राणाले लिएका थिए।
ऐतिहासिक पृष्ठभूमि
तिब्बतमा खम्पालाई भारत सरकारले पनि समर्थन गरेको थियो। त्यतिखेर, भारतीय सैनिकहरू नेपाल चीन सीमा क्षेत्रहरूमा पनि खटाइएको थियो। उनीहरूले खम्पाहरूलाई सैनिक तालिम प्रदान गरेका थिए। यसैबीच अमेरिकी खुफिया एजेन्सी (सिआए) ले तिब्बतमा छापामार आन्दोलनलाई पनि समर्थन गरिरहेको थियो।  यो गतिविधि नेपालको विदेश नीतिको विरूद्ध थियो।
मुख्य अभियान
सन् १९७४ मा, तत्कालिन राजा वीरेन्द्रले मुस्ताङमा बसोबास गर्ने खम्पालाई शान्तपूर्वक निःशस्त्रीकरण गर्न, पोखरा नजिक ल्याउने र उनीहरूलाई चीनतर्फ जान निषेध गर्ने आदेश जारी गरेका थिए। यसै आधारमा नेपाली सेनाले प्रारम्भिक तयारीका लागि सन् १९७४ जुलाई १५ मा पोखरा तिर लागेका थिए। उक्त अभियान लेफ्टिनेन्ट कर्नल सचित समसेर राणाको नेतृत्वमा श्रीनाथ बटालियनले गरेको थियो।
ब्रिगेड मुख्यालय जोमसोममा स्थापित गरियो र अभियान सुरु भएको थियो। नेपाली सेनाले आत्मसमर्पण गर्न र हतियार हस्तान्तरण गर्न खम्पाहरूका नेता गे वाङ्गदीसँग सम्पर्क गरेको थियो। उनीहरूलाई नेपाली नागरिकता, जग्गा र पैसा दिने वाचा पनि गरियो। सुरुमा विद्रोहीहरू सहमत भए र हस्तान्तरणको लागि मिति सन् १९७४ जुलाई २० तय गरियो र खम्पाको अनुरोधमा त्यो मिति जुलाई २६ सम्म बढाइयो। खम्पाहरूले फेरि थप समय माग गरे र जुलाई ३१ को मध्यरातमा सम्पूर्ण हतियारहरू हस्तान्तरण गर्न सहमत भएका थिए। तर उनीहरूले आत्मसमर्पण गरेनन्।
म्याद सकिएपछि नेपाली सेनाले सन् १९७४ अगस्त १ देखि तिलिचो ताल नजिकै नीलगिरि डाँडा अन्तर्गत मुस्ताङको जोमसोममा रहेको केसाङ शिविरमा खम्पाको खोजी सुरु गरेका थिए। खोजी अभियान गर्दा नेपाली सेनाले विभिन्न प्रकारका हतियार र गोलीहरू जमिनमुनि गाडिएको अवस्थामा भेटेका थिए। त्यस्तै छुसङ, सामर, घिलिङ र घम्मीमा पनि खोजी अभियान सञ्चालन गरिएको थियो। तर नाईके गे वाङ्गदी समातिएन्न्। उनी भारततीर लागेका थिए। केही दिन पछि सेनाले स्थानीय प्रशासनबाट गे वाङ्गदीको टोली नेपालगञ्जबाट सीमा पार गर्दैछ भने सन्देश पाएको थियो। गे वाङ्गदी नेपाल प्रहरी चौकीमा आक्रमण गर्न खोज्दा सन् १९७४ सेप्टेम्बर १५ मा टिङ्करलिपु, डोटीमा मारिएका थिए।
निःशस्त्रीकरण अभियानको सफलता पछि, राजा वीरेन्द्रले केसङ भ्रमण गरि मन्त्रिपरिषद्को बैठक गरेका थिए।
राज्य रजौटा ऐन, २०१७
श्री ५ महेन्द्रबाट विसं २०१७ मा राज्य रजौटा ऐन, २०१७ लागू गरियो । राज्य रजौटा ऐन, २०१७ र राज्य अदालत उन्मूलन ऐन, २०१७ लागू भएपछि सबै राज्यहरू खारेज भएका थिए । यद्यपि राज्य रजौटा ऐनले सल्यान, बझाङ, जाजरकोट, मुस्ताग, भिर्कोट, माल्नेटा, दर्ना गरी १७ रजौटालाई मान्यता दिएको थियो ।
बझाङ काण्ड
बझाङी युवराज ओमजंगबहादुर सिंहले इलाका अदालतको विरोध गरेका थिए । राज्य अदालत कायमै राख्नुपर्ने उनको माग थियो । इलाका अदालत गठन पछि बझाङमा न्यायाधिश उत्तमकुमार पोखरेल आएका थिए । तर बझाङ पुगेका न्यायाधीश पोखरेललाई ओमजंगबहादुरले असहयोग गरेका थिए । ओमजंगले राज्य अदालतका कागजात न्यायाधीश पोखरेललाई नबुझाई बझाङ, झुटेडाको ज्यान मुद्दामा सिंह आफैँले फैसला गरेका थिए ।
चट्याङ्ग (चलचित्र)
चट्याङ्ग (चलचित्र) एक नेपाली कथानक चलचित्र हो । विश्वमूर्तिफिल्मस्प्रोडक्सन प्रा.लि.को ब्यानरमा यो चलचत्रिको निर्माण भएको हो । चलचित्रमाराजेश हमाल, गौरी मल्ल, दिनेश शर्मा, रुपा राना, सुभद्राअधिकारी, टीका पहारी, रमेश बुढाथोकी, हरिहर शर्मा लगायतकाकलाकारको अभिनय रहेको छ । चलचित्रमारनजीतगजमेरको संगीत, कमल राईकोनृत्य, राजेन्द्र खड्गीको द्धन्द,नरेन्द्र खडकाको सम्पादन, दीपक ढकालको छायाङ्कन, धनेन्द्र विमलको गीतरहेको छ । कुमार सानु, कुमार कान्छा, आशाभोसले, साधना सरगमकोपाश्र्व स्वर रहेको छ । पटकथा, सम्वाद रनिर्देशनयादव खरेलको रहेको छ । कोडाककलरमानिर्माण गरिएको यो चलचित्रको निर्माण लागत४०लाख रहेको छ । वि.सं. २०४९ साल फाल्गुण २ गते छायाङ्कन शुभारम्भ भएको यो चलचित्रको वि.सं.२०५०माप्रथमप्रर्दशनगरिएको थियो । श्यामकृष्ण खड्गी, रत्नदास खड्गी, मानकृष्ण खड्गी र लक्ष्मीसिंह खड्गीचलचित्रकानिर्माताहुन् ।
बाडाइग्राम उपजिल्ला
भूगोल
बाडाइग्राम बङ्गलादेशको उत्तरी भागमा पर्छ भने यो उपजिल्ला २४°१०' देखि २४°२१' उत्तर अक्षांश र ८९°१७' देखि ८८°०१' पूर्वी देशान्तरणमा अवस्थित छ। बाडाइग्राम उपजिल्लाले बङ्गलादेशको कुल क्षेत्रफल मध्ये २९९.६१ वर्ग किलोमिटर ओगटेको। यस उपजिल्लालाई गुरुदासपुर र नाटोर सदर उपजिल्लाले उत्तर, आटघरिया र ईश्वरदी उपजिल्लाले दक्षिण, चाटमोहर उपजिल्लाले पूर्व, लालपुर र बागतीपाडा उपजिल्लाले पश्चिमबाट घेरेको छ। बडाल, नन्दकुजा, खालसादाङ्गा र मारा बडाल नदि उपजिल्लाको प्रमुख नदिहरू हुन्।
इतिहास
बङ्गलादेश मुक्ति अभियान सन् १९७१ अप्रिल ४ का दिनबाट देश व्यापी रूपमा शुरू भएको थियो भने ३ मार्च १९७१ का दिन पाकिस्तानी सेनाले बानपाडा आप्रवासी किल्लामा आक्रमण गरी ८५ जना सर्वसाधारण मानिसहरूको सामूहिक हत्या गरेका थिए।
जनशाङ्खिकि
बङ्गलादेश राष्ट्रिय जनगणना अनुसार यस उपजिल्लाको कुल जनसङ्ख्या २४४८२१ रहेको छ जसमध्ये पुरुषको जनसङ्ख्या १२५३९९ छ भने महिलाको जनसङ्ख्या ११९४२२ रहेको छ। धर्मका आधारमा यस जिल्लामा इस्लाम धर्मवलम्बीको जनसङ्ख्या २२८२०५  छ भने हिन्दु धर्मवलम्बीको जनसङ्ख्या १०२९६ रहेको छ। त्यस्तै गरी बौद्ध धर्मवलम्बीको जनसङ्ख्या ६२९०, इसाई धर्मवलम्बीको जनसङ्ख्या १३ र अन्य धर्मका मानिसहरूको जनसङ्ख्या १७ रहेको छ। यस उपजिल्लामा पहाडी, मुण्डा, उराँव, महतो आदि जनजातिका मानिस बसोबास गर्छन्।
अर्थतन्त्र
यस उपजिल्लाको अर्थतन्त्र मुख्यतया कृषिमा आधारित छ। यस उपजिल्लाका अधिकांश मानिसहरू किसान हुन्। यस उपजिल्लामा धान, उखु, गहुँ, तोरी आलु तथा अन्य अन्न बालीहरू उत्पादन गरिन्छ। यस उपजिल्लामा मुख्यतया आँप, कटहर, केरा, लिची, मेवा र खरबुजा आदि उत्पादन हुँदै आएको छ। यस उपजिल्लामा धान कुटानी केन्द्र, तेल उद्योग, बिस्कुट कारखाना, इट्टा उद्योग, बिँडी कारखाना, फलाम उद्योग तथा अन्य उद्योग कलकारखानाहरू पनि सञ्चालनमा रहेका छन्। यस उपजिल्लाले धान, केरा, मेवा तथा मौसमी तरकारी तथा अन्य फलफूलहरू निर्यात गर्दै आएको छ। यस उपजिल्लामा लोपोन्मुख रहेका खैनी र जुट पनि निम्न मात्रमा उत्पादन गरिन्छ। यस उपजिल्लामा २५ हाटबजार तथा मेलाहरू सञ्चालन रहेका छन्। यस उपजिल्लामा लोपोन्मुख ठेला, गोरू गाडा र रथहरू सामान ओसारपसार तथा यातायातका साधन बन्द‌ै आएका छन्। यस उपजिल्लामा थुपै मात्रामा माछापालन केन्द्र दुग्ध सङ्कलन केन्द्र तथा कुखुरापालन केन्द्रहरू रहेका छन्।
यस उपजिल्लाको मुख्य आय श्रोतको बाटो भनेको कृषि र खेती हो जसमा जिल्लाकै ८३.७०% मानिसहरू संलग्न छन्। यस जिल्लाका मानिसहरू अन्य जस्तै १.०२% मजदुरी, उद्योग ०.८६%, वाणिज्यमा ९.३१%, सञ्चार र यातायातमा ३.५८%, निर्माण क्षेत्रमा ०.७२%, सुविधा ४.४०%, धार्मिक सेवा ०.१३%, वैदेशिक रोजगारी ०.३२% र अन्य ४.०९% रहेका छन्।
प्रशासन
प्रशासकीय बाडाइग्राम थानाको स्थापना सन् १८६९ भएको थियो भने सन् १९८३ का दिन यसलाई उपजिल्लामा परिणत गरिएको थियोे। हाल बडाइग्राम उपजिल्लामा ७ सङ्घ परिषद्, १५२ मौजा/महल्ला र १७९ गाउँहरू रहेका छन्।
शिक्षा
यस उपजिल्लाको कुल साक्षरता दर ४१.६१% रहेको छ जसमध्ये पुरुषको साक्षरता ४४.७४% छ भने महिलाको साक्षरता दर ३८.३५% रहेको छ। यस उपजिल्लामा १८ क्याम्पस, ४५ माध्यमिक विद्यालय, ५ शिक्षण विद्यालय तथा क्याम्पस, ८१ प्राथमिक विद्यालय र ४३ मदरसाहरू रहेका छन्। यस उपजिल्लाका केही उत्कृष्ट शिक्षण संस्थाहरू यस प्रकार छन्; बाडाइग्राम डिग्री क्याम्पस (सन् १९७०), बनपाडा डिग्री क्याम्पस (सन् १९८५), राजापुर डिग्री क्याम्पस (सन् १९९५), मुखरापुर मोहिला डिग्री क्याम्पस (सन् १९९६), बानपाडा कृषि तथा प्राविधिक शिक्षण संस्था (सन् २०००), बाडाइग्राम पाइलट उच्च विद्यालय (सन् १९५४), राजापुर उच्च विद्यालय (सन् १९५४), सेण्ट लुइस उच्च विद्यालय (सन् १९५९), सेण्ट जोसेफ उच्च विद्यालय (सन् १९६३), अहमदपुर एमएच उच्च विद्यालय (सन् १९८५), दशग्राम शदिक्षा अलिया मदरसा (सन् १९४५),धनिदह फजिल मदरसा (सन् १९५७), आदि।
प्रकाश (चलचित्र)
प्रकाश डिएआर मुभिज एन्ड फिल्म इन्डस्ट्रिज प्रालिको ब्यानरमा दिनेश राउतद्वारा निर्देशित वि.सं २०७९ भदौ १० गतेका दिन सार्वजनिक गरिएको एक नेपाली कथानक चलचित्र हो। चलचित्रको कथानक नेपालको ग्रामीण भेगका एक व्यक्तिको जीवनमा आधारित छ जो विद्यालयको शिक्षक बन्ने सपना देख्छन्।  यस चलचित्रको सम्पूर्ण छायाँकन जुम्लामा गरिएको थियो। यस चलचित्रमा प्रदीप खड्का, दिया मास्के र रेनु योगीको अभिनय रहेको छ जसले यही चलचित्रबाट नेपाली चलचित्र क्षेत्रमा पर्दापण गरेकी हुन्। करिब २.५ करोड नेपाली रुपैयाँको बजेटमा निर्माण भएको 'प्रकाश' सबैभन्दा महँगो नेपाली चलचित्रहरू मध्ये एक हो। चलचित्र प्रकाश समाजको यथार्थतामा आधारित चलचित्र हो।  जुम्लाको गरिब परिवारको विपन्नतामा हुर्केका एक युवक प्रकाशको शिक्षक बन्ने सपना र त्यससँग उनको सपना पूरा गर्न जोडिएका विभिन्न घटनाक्रमलाई चलचित्रमा प्रस्तुत गर्न खोजिएको छ।   आफ्नो सपना पूरा गर्न गर्नुपर्ने विविध सङ्घर्षको कथालाई चलचित्रले देखाउन खोजेको छ।
यो चलचित्र भारत, अस्ट्रेलिया, न्युजिल्यान्ड, जापान, संयुक्त राज्य अमेरिका, क्यानडा, युरोपको केही भाग र मध्य पूर्वका केही भागसहित आठ देशमा एकसाथ सार्वजनिक भएको थियो। यी देशहरूका लागि वितरण अधिकार १.७२ करोडमा बिक्री गरिएको थियो।
पृष्ठभूमि
वि.सं २०७७ फागुन ५ गतेका दिन चलचित्र निर्माण टोलीले एक औपचारिक कार्यक्रम गरी चलचित्रको निर्माणको घोषणा गरेको थियो। मङ्गलवार सरस्वती पूजाको अवसर पारेर काठमाडौँस्थित होटल याक एन्ड यतीमा आयोजित कार्यक्रमका बीच चलचित्र निर्माणको घोषणा गरिएको थियो। सोही वर्षको फागुन २७ गतेका दिन शिवरात्रीको अवसर परी चलचित्रको छायाङ्कन कार्यको थालनी गरिने जानकारी निर्देशक राउतले दिएका थिए। यस चलचित्रमा विकास सुवेदीको लेखन महेन्द्र अधिकारीको निर्माण, अनुप बरालको अभिनय निर्देशन, ताराप्रकाश लिम्बु, एलिसा कार्की र दीपक शर्माको सङ्गीत, उत्तम न्यैपानेको ध्वनि, शैलेश श्रेष्ठको पृष्ठभूमि, जीवन थापाको सम्पादन र राजेश श्रेष्ठको छायाङ्कन रहेको थियो। वि.सं २०७८ भित्र प्रदर्शनको लक्ष्य राखिएको चलचित्रलाई आरआर फिल्मस्का तर्फबाट रत्न श्रेष्ठ र रोहित कट्टेलले वितरणको जिम्मा लिएका थिए। यसअघि सधैँ प्रेमप्रसङ्गयुक्त चलचित्रमा मात्र अभिनय गरेका खड्का यस चलचित्रमा भने फरक भूमिकामा देखिने भएका थिए। यस चलचित्रको सम्पूर्ण छायाङ्कन जुम्लामा गरिएको थियो।
प्रदर्शनी
वि.सं २०७९ जेठ १८ गतेका दिन निर्माण टोलीद्वारा चलचित्रको सानो अंश सार्वजनिक गरिएको थियो भने १० गतेका दिनबाट यो चलचित्र देशैभर प्रदर्शनमा आएको थियो। चलचित्र निर्माण पक्षले बुधबार काठमाडौँको कमलपोखरीस्थित बिग मुभिजमा विभिन्न कलाकार र पत्रकारलाई चलचित्र देखाएको थियो। चलचित्र हेरेका अधिकांश दर्शकले चलचित्रको कथावस्तु, सन्देश र कलाकारलाई पनि मन पराएका निर्माण पक्षको भनाइ रहेको छ। निर्देशक तथा कलाकार दीपाश्री निरौलाले चलचित्रको कथावस्तुलाई निकै मन परेको बताएकी थिइन्। भाे निर्देशक तथा अभिनेता खगेन्द्र लामिछानेले चलचित्रमा खड्काको अभिनय हेर्दा आनन्द महसुस भएको बताएका थिए। विवेकशील साझा पार्टीका नेता रवीन्द्र मिश्रले चलचित्र हेरेपछि यसले साँच्चिकै आफूलाई रूवाएको बताएका थिए। भदौ १४ गते चलचित्र हेर्न पुगेका मिश्रले सामाजिक सञ्जाल फेसबुकमा टिप्पणी गर्दै उनले यस्तो बताएका हुन्। यस्तैगरी नेपाली काङ्ग्रेसका महामन्त्री गगन थापाले चलचित्र प्रकाशको कथा निकै शसक्त रहेको बताएका थिए। भदौ १३ गते जमल स्थित विश्वज्योती चलचित्र भवनमा रात्रीकालिक सो हेर्न पुगेका थापाले प्रकाशले धेरै कुराहरू भनेको छ भन्दै आफुलाई कथा निकै सशक्त लागेको बताएका थिए।
चलचित्र प्रकाशलाई हलवालाहरूले विभेद गरेको भन्दै चलचित्र निर्माण टोलीलेे भदौ १० गतेका दिन एक कार्यक्रम गरि आक्रोश पोखेको थियो भने चलचित्रका अभिनेता प्रदीप खड्काले चोक–चोकमा प्रोजेक्टर लगाएर भए पनि दर्शकहरूलाई चलचित्र देखाउने घोषणा गरेका थिए। भदौ १० गते काठमाडौँमा आयोजित एक कार्यक्रममा बोल्दै चलचित्र निर्माता महेन्द्र अधिकारीले आफूहरू अन्यायमा परेको महसुस भएको बताएका थिए। प्रकाश चलचित्र दर्शकको लागि बनाइएको भन्दै दर्शकले चाहेको कुनै पनि समयमा हेर्न पाउनुपर्नेमा वितरकले ध्यान नदिएको टोलीको भनाइ रहेको छ। उनले आफूले गरेको दुःखलाई दर्शकले हेर्न नपाउनु दुःखद् भएको बताएका थिए। उनले आफूले बनाएको चलचित्रबारे केही नभन्ने भन्दै चलचित्र निर्णायक दर्शकले नै गर्ने धारणा राखेका थिए। अधिकारीले आफूले बनाएको चलचित्र दर्शकले समयमै हेर्न पाउनुपर्ने माग गरेका छन्। चलचित्रका अभिनेता प्रदीप खड्काले चलचित्र प्रदर्शन खुला प्रतियोगिता भएको भन्दै पूर्वाग्रही भयो कि भएन त्यो चाहिँ ठूलो कुरा भएको बताएका छन्। वितरकहरूले चलचित्रनै नहेरी प्रदर्शनमा रोक लगाउन खोजेको भएतापनि दर्शकहरूले राम्रो प्रतिक्रिया दिइरहेको उनको भनाइ रहेको थियो।
दक्षिणा (चलचित्र)
दक्षिणा एक नेपाली कथानक चलचित्र हो ।
२०११ एएफसी एसिया कप
यस एएफसी एसिया कप कतारमा ७-२९ जनवरी २०११ सम्म सञ्चालन भएको थियो यो एसिया कपको पन्ह्रौँ संस्करण थियो ।साथै यस प्रतियोगिता कतारले दोस्रोपटक आयोजना गर्दै गरेको थियो ।यश भन्दा अगाडि कतारले १९८८ एएफसी एसिया कप को आयोजना गरेको थियो ।
यस एसिया कपको फाइनलमा जापानले अस्ट्रेलियालाई १-० को संघर्षपुर्ण तरिकाले जितेको थियो ,भने २०१३ मा ब्राजिलले आयोजना गरेको २०१६ फिफा कन्फेडेरेसन कप माI एसियाको तर्फबाट जापानले भागलिने सुवर्ण अवसर समेत प्राप्त गरेको थियो।
यस एएफसी एसिया कप विश्व भरका करिब ८० देशका ४८४ मिलियन जनताहरूले टिभी मार्फत हेरेको अनुमान गरिएको थियो ।जसमध्ये एसिया,अस्ट्रेलिया,उत्तर अफ्रिकी तथा अमेरिका एवम् युरोपका जनताहरू रहेका थिए।
ड्र
अन्तिम ड्रबाट प्राप्त नतिजा
म्यच बल
यस प्रतियोगिताको खेलहरूमा प्रयोग गरिबल निक कम्पनीले निर्माण गरेको थियो ।
फाइनल
br />❌ Hong Jeong-Ho }}
{{football box
Scorers
With five goals, Koo Ja-Cheol is the top scorer in the tournament. In total, 90 goals were scored by 60 different players, with three of them credited as own goals.
5 goals:
4 goals:
3 goals:
2 goals:
1 goal:
1 own goal:
2 own goals:
राजर्षि जनक विश्वविद्यालय
राजर्षि जनक विश्वविद्यालय नेपालको एक राष्ट्रिय विश्वविद्यालय हो । नेपालको संसदले सन् २०१७ अक्टोबरमा विधेयक पारित गरेपछि यस विश्वविद्यालयको स्थापना भएको थियो। विश्वविद्यालय मधेश प्रदेश मा केन्द्रित छ । विश्वविद्यालयको केन्द्रीय कार्यालय जनकपुरमा छ। यस विश्वविद्यालयको नाम राजा जनकको नाममा आधारित छ।
विश्वविद्यालय कृषि, कला, आयुर्वेद, दर्शन, वन, कानून, व्यवस्थापन, चिकित्सा र पर्यटनमा संलग्न छ। प्रारम्भिक चरणमा, विश्वविद्यालयले सार्वजनिक स्वास्थ्य र कानूनमा स्नातक पठनपाठन प्रदान गर्न शुरू गरेको छ।
घाटु नाच
घाटु नाच विशेषत: गुरुङ जातिमा प्रचलित लोकनृत्य हो । विशेष गरी श्रीपञ्चमीमा विधिपूर्वक पूजाअर्चना गरी सुरु गरिने घाटु नाच मातातीर्थ औंसीदेखि मध्ये वैशाखसम्म नाचिन्छ । घाटु एक शास्त्रीय नाच हो । घाटु गुरूङहरूको लोक संस्कृतिमा आधारित एउटा गीती-नाटक हो ।
परम्परा
घाटुमा नाच्नका लागि घाटुकी कन्या कथाको विषयबस्तु अनुसार आवश्यक संख्यामा छानिन्छ । उनीहरूलाई घाटु नाच्नुअघि अक्षेताले इष्टदेवी, हिउँचुली, बरचुली, देउचुली, गङ्गाचुली आदिको पूजा गरेपछि घाटु नाच्ने कन्याहरूको आँखा बन्द हुने गर्दछ । यसलाई देवी चढेको मानिन्छ । कन्याहरूको आँखा बन्द नभएसम्म देवीहरूको नाम जप्नुपर्छ । देवीले पत्याएपछि घाटु सुरु गरिन्छ । घाटु नाचको सुरुवात मङ्गल चरणबाट गरिन्छ । इष्टदेवीहरूको साथमा आमा, धर्ति र आकाशलाई साक्षी राखिन्छ ।
घाटु नृत्यमा वाद्य र साज श्रृगार भन्दा पनि कारुणिक कथाको व्याख्या गरिएको हुन्छ । कारुणिक र हृदय विदारक गीत गाएर शोकाकुल अवस्था सिर्जना हुदा गाउने कलाकार छ दर्शक समेत धुरुधुरु रोएको पाइन्छ । सति घाटुमा गुरुवाले गितवाटै मंगलचरण गरी घाटु देवता जगाउने, घाटुली चयन, सिंगार गर्ने, नृत्यकला सिकाउने सति ढलाउने सति जगाउने काम गर्दछन ।
घाटु नृत्य प्रकार
घाटु नाच दुई प्रकारका रहेका छन ।
१. सति घाटु
प्रचलित सति घाटु विमेसै नाचिदैन । सती घाटु वैशाख पूर्णिमामा मात्र नाचिन्छ । बसन्त ऋतुको सुरुवात बसन्त पञ्चमी अर्थात श्री पञ्चमी देखि विधिवत घाटुको थालनी हुन्छ । सति घाटु नाच मातातिर्थ औसी देखि बैशाख पूर्णिमा अर्थात वुद्ध जयन्ती को अघिल्लो दिन देखि मध्य जेठ सम्म नाच्ने गरिन्छ । सती घाटु रितपूर्वक नाचिन्छ । मादल र गीतको तालमा नाचिने यो नाच शास्त्रीय नाच हो । सतीघाटुमा नाच्ने कन्याहरूमा देवी चढ्ने भएकाले उनीहरू नाच्ने क्रममा बेहोसीको अवस्थामा हुन्छन् । यो अवस्थालाई कुसुण्डा भनिन्छ । यो क्रममा मादलको ताल बिग्रियो वा गीत बिग्रियो भने नाच्ने कन्याहरू बेहोस भइरहने विश्वास गरिन्छ ।
२. बाह्रमासे घाटु
बाह्रमासे घाटु जहिले पनि नाच्ने गरिन्छ । विशेषगरी मगर अथवा गुरुङ बस्तीमा पाहुना जाँदा, कुनै विशेष मेला उत्सव आदिमा बाह्रमासे घाटु नाचिन्छ । यसका लागि कुनै साइत हेर्न वा विशेष पूजाअर्चना गर्न पर्दैन ।
भरतपुर महानगरपालिका निर्वाचन, २०७९
भरतपुरका महानगरपालिका निर्वाचन, २०७९ भरतपुर महानगरपालिकामा नगरप्रमुख, उपप्रमुख, २९ वडा अध्यक्ष र वडा सदस्य पदका लागि २०७९ वैशाख ३० गते शुक्रबार सम्पन्न भएको थियो। सबै पदहरू ५ वर्षको अवधिका लागि हुन्छ।
पृष्ठभूमि
देश सङ्घीयतामा गइसकेपछि पहिलो स्थानीय निर्वाचन २०७४ सालमा सम्पन्न भएको थियो। नयाँ संविधान पारित भएसँगै विद्यमान स्थानीय तहलाई अझ शक्तिशाली र स्वायत्त स्थानीय निकायमा पुनर्संरचना गर्न आयोग गठन गरिएको थियो। सात पदको लागि हुने निर्वाचनमा गाउँपालिकाको अध्यक्ष/उपाध्यक्ष र नगरपालिकाको प्रमुख र उपप्रमुख बाहेक वडा स्तरमा १ महिला र १ दलित महिलाको उपस्थिति अनिवार्य गरिएको छ भने निर्वाचन मार्फत १ वडाध्यक्ष सहित ४ वडा सदस्य निर्वाचित हुन्छन्।
जगन्नाथ पौडेल
अनुभवी नेपाली काङ्ग्रेसका राजनीतिज्ञ तथा अधिवक्ता जगन्नाथ पौडेल स्वतन्त्र मेयर उम्मेदवार हुन्। जगन्नाथ पौडेललाई चितवन काङ्ग्रेसका कृष्णलाल सापकोटा र टिकाराम न्यौपाने, पूर्व गाविस सचिव आनन्दराज राउत, पूर्व सांसद भीमबहादुर श्रेष्ठ, नेता मीना खरेल, तरुण दलका पूर्वअध्यक्ष शम्भु अर्याल लगायतको टोलीको समर्थन रहेको छ। पौडेलले यसअघि २०५४ सालमा भएको निर्वाचनमा भरतपुरको उपमेयर पदमा विजयी भएका थिए। उनी राष्ट्रिय सभा सदस्यसमेत रहेका छन्। निर्वाचन आयोगले उनलाई भुइँकटहर चुनाव चिन्ह प्रदान गरेको थियो।
पौडेल सामुदायिक क्याम्पस, बालकुमारी क्याम्पस भरतपुरका संस्थापक मध्ये एक हुन्। त्यसैगरी पौडेलले समाज कल्याणका विभिन्न गतिविधि गर्दै आएका छन्। अघिल्लो निर्वाचनमा नेपाली काङ्ग्रेसले वडा स्तरमा सबैभन्दा बढी पदमा विजयी हासिल गरेको थियो।
रेणु दाहाल
नेकपा (माओवादी केन्द्र)का अध्यक्ष पुष्पकमल दाहालकी छोरी रेणु दाहाल यस निर्वाचनमा मेयर पदको उम्मेदवार रहेकी थिइन्। २०७४ को निर्वाचनमा उनले नेपाली काङ्ग्रेससँगको सहकार्यमा नेकपा (एमाले)का उम्मेदवार देवी ज्ञवालीलाई पराजित गर्दैै प्रमुख पदमा निर्वाचित भएकी थिइन्।
विजय सुवेदी
पूर्व बागमती प्रदेश सांसद समेत रहेका नेकपा (एमाले)का विजयी सुवेदी चुनावी मैदानमा छन्। देवी ज्ञवालीको समर्थनमा उनी प्रमुख पदको उम्मेदवार बनेका थिए।
वडागत नतिजा
! colspan="2" style="text-align:centre;" | दल ! अध्यक्ष ! सदस्य ! colspan="2" style="text-align:right;" | जम्मा ! २९ ! ११६
इन्साइक्लोपिडिया ब्रिटानिका
इन्साइक्लोपिडिया ब्रिटानिका (ल्याटिन:Encyclopædia Britannica) एक सामान्य ज्ञानमा आधारित अङ्ग्रेजी भाषाको विश्वकोश हो। यो इन्साइक्लोपिडिया ब्रिटानिका, निगमद्वारा प्रकाशित गरिएको छ। कम्पनी १८औँ शताब्दीदेखि अस्तित्वमा रहेको छ, यद्यपि यसले शताब्दियौँको माध्यमबाट विभिन्न समयमा स्वामित्व परिवर्तन गरेको छ। विश्वकोशमा लगभग १०० पूर्ण-समय सम्पादक र ४,००० भन्दा बढी योगदानकर्ताहरू रहेका छन्। यसको १५औँ संस्करण अर्थात् सन् २०१० संस्करणमा ३२ खण्ड र ३२,६४० पृष्ठहरूमा रहेका थिए जुन यसको अन्तिम मुद्रित संस्करण थियो। सन् २०११ देखि, यो विशेष गरी अनलाइन विश्वकोशको रूपमा प्रकाशित भइरहेको छ।
यसको पन्ध्रौँ संस्करणमा तीन भागको संरचना रहेको छ। छोटो लेखहरूको १२ खण्डको माइक्रोपिडिया (सामान्यतया ७५० भन्दा कम शब्द), लामो लेखहरूको १७-खण्डको म्याक्रोपिडिया (दुई देखि ३१० पृष्ठ), र ज्ञानको पदानुक्रमित रूपरेखा दिन एकल प्रोपेडिया प्रकाशित छन्। माइक्रोपेडिया द्रुत तथ्य-जाँचको लागि र म्याक्रोपिडियाको लागि एक मार्गदर्शकको रूपमा थियो। पाठकहरूलाई विषयको सन्दर्भ बुझ्न र थप विस्तृत लेखहरू फेला पार्न प्रोपेडिया रूपरेखा अध्ययन गर्न सल्लाह दिइएको थियो। ७० वर्षभन्दा बढी समयदेखि ब्रिटानिकाको आकार स्थिर रहेको थियो, जसमा आधा लाख विषयहरूमा लगभग ४ करोड शब्दहरू छन्। सन् १९०१ देखि संयुक्त राज्य अमेरिकामा प्रकाशित भए तापनि ब्रिटानिकाले अधिकांश समय बेलायती अङ्ग्रेजी हिज्जेलाई कायम राखेको थियो।
जन्म जन्म (चलचित्र)
जन्म जन्म (चलचित्र) एक नेपाली कथानक चलचित्र हो ।
पहिलो प्रेम (चलचित्र)
पहिलो प्रेम (चलचित्र) एक नेपाली कथानक चलचित्र हो ।
प्रेमपूजा (चलचित्र)
प्रेमपूजा (चलचित्र) एक नेपाली कथानक चलचित्र हो ।
लुङग्री गाउँपालिका
लुङग्री गाउँपालिका रोल्पा जिल्लाको ९ गाउँपालिका मध्येको एक गाउँपालिका हो।
नेपालको एघारौँ राष्ट्रिय जनगणना २०६८ अनुसार लुङग्री गाउँपालिकाको कुल जनसंख्या २६, ५३९ छ।
सुव्रत आचार्य
सुव्रत आचार्य नेपालका एक बहुचर्चित सञ्चारकर्मी तथा चलचित्र निर्देशक हुन् ।उनले विगत २० वर्ष देखी नेपाली सूचना तथा सञ्चार क्षेत्रमा निरन्तर आफ्नो पेशागत सहभागीता जनाउदै आइरहेका छन् । कान्तिपुर मिडिया ग्रुप अन्तरगतको कान्तिपुर साप्ताहिकमा विगत २० वर्ष देखी आवद्ध उनका प्राय लेख मनोरञ्जन तथा फिल्मी बिषयमा आधारित हुन्छन् । उनी हाल कान्तिपुर साप्ताहिकमा बरिष्ठ उप-सम्पादक पदमा कार्यरत छन् ।फिल्म जर्नलिष्ट एसोशिएसन अफ नेपालको संस्थापक कोषाध्यक्ष समेत रहिसकेका आचार्य हाल पनि उक्त संस्थामा सदस्य छन्.
बाल्यकाल र शिक्षा
त्रिभुवन विश्वविद्यालयबाट मास कम्युनिकेसनमा स्नातक हासिल गरेका उनले चलचित्र, संगीत, फेसन तथा लाइफस्टाइल बिटमा कलम चलाइरहेका छन् । उनले अनलाइन पत्रकारितामा साइबरसंसार डटकममा लेखक तथा पब्लिक रिलेसन अफिसर एवं मेरोसिनेमा डटकमको संस्थापक सम्पादक समेत भै कार्य गरेको अनुभव संगालेका छन् ।
चलचित्र
चलचित्र ‘अधकट्टी’बाट निर्देशनमा डेब्यु गरेका आचार्यले पत्रकारितामा लाग्नु अगाडि तीनवटा चलचित्रहरूमा सहायक तथा सहनिर्देशकका रूपमा कार्य गरेका छन् । सुव्रत आचार्यले पाँच दर्जन जति म्युजिक भिडियोहरु पनि निर्देशन गरेका छन् । नेपाली चलचित्रहरु ‘आचार्य’, ‘कलिउड’, ‘नसिब आफ्नो’ का अभिनेता समेत रहेका आचार्यले नृत्य निर्देशक राजु शाहबाट विधिवत नृत्यको प्रशिक्षण समेत लिएका छन् । उनले चलचित्र तथा मनोरञ्जन पत्रकारिता तथा चलचित्र कर्ममा दुई दशकभन्दा बढि समय व्यतित गरिसकेका छन् ।
योगदान
उनले नेपाली पत्रकारिता क्षेत्रमा २० वर्ष अनवरत सेवा गरेका छन् ।
सुनिलस्मृति गाउँपालिका
सुनिलस्मृति गाउँपालिका रोल्पा जिल्लाको ९ गाउँपालिका मध्येको एक गाउँपालिका हो।
वी.पी. कोइराला स्वास्थ्य विज्ञान प्रतिष्ठान
'''वी.पी. कोइराला स्वास्थ्य विज्ञान प्रतिष्ठान''' (B.P. Koirala Institute of Health Sciences) स्वशासित,स्वतन्त्र स्वास्थ्य विश्वविद्यालय हो । यो पूर्वी नेपालको सुनसरी जिल्लाको धरान नगरपालिकामा सन् १९९३ मा स्थापना भएको हो ।
सुनिलस्मृति गाउँपालिका
नेपालको एघारौँ राष्ट्रिय जनगणना २०६८ अनुसार सुनिलस्मृति गाउँपालिकाको कुल जनसंख्या २८, २१३ छ।
वी.पी. कोइराला स्वास्थ्य विज्ञान प्रतिष्ठान
इतिहास
वी.पी. कोइराला स्वास्थय विज्ञान प्रतिष्ठान १९९३ मा स्थापना भई सन् १९९८ स्वास्थ्य विश्वविद्यालयको रूपमा परिणत भएको हो । मुलुकका लागि आवश्यक जनशक्तिको उत्पादन गर्दै स्वास्थ्य क्षेत्रमा आत्मनिर्भर हुने उद्देश्यलाई प्राप्त गर्ने क्रममा शुरु गरिएको एम.बी.बी.एस. शिक्षण कार्यक्रम हालसम्मा आईपुग्दा एम.एम.बी.बी.एस. लगायत बी.डीं.एस., बी.एस्सी. नर्सिंंग, प्रमाणपत्रतह नर्सिंग, व्याचलर अफ नर्सिंग, बी.एम.एल.टी, बी.एस्सी.एम.आई.टी.र विभिन्न विषयहरूमामा पोष्टग्राजुएट जस्तै एम.डी.एम.एस., एम.डी.एस., एम.एस्सी. नर्सिंग, एम.पी.एच, डीएम/एमसीएच, फेलोसिप इन इमर्जेन्सी मेडिसिन, एम.डी.एच. कार्यक्रमहरूमा पठनपाठन शुरु भैसकेको छ ।
वी.पी. कोईराला स्वास्थ्य विज्ञान प्रतिष्ठान बीजारोपणको ऐतिहासिक क्षण सम्बत २०४७ साल फागुन ३ गते (फेबु्रवरी १५, १९९१) हो । त्यस दिन बिराटनगरमा आयोजित एक सार्वजनिक सभामा यो संस्था खडा गर्न नेपाल भ्रमणमा रहनुभएका तत्कालिन भारतीय प्रधानमन्त्री श्री चन्द्रशेखरले भारतीय सहयोग प्राप्त हुने बचन दिनु भए लगत्तै स्व. प्रधानमन्त्री गिरीजा प्रसाद कोइरालाको भारत भ्रमणका अवसरमा भारत नेपाल उच्चस्तरीय कार्य दलले नेपालमा भूतपूर्व प्रधानमन्त्री स्व. विश्वेश्वरप्रसाद कोइरालाका नाममा एक मेडिकल कलेज स्थापना गर्न सहमति जनायो । प्रतिष्ठानलाई स्वशासित संस्थाको रूपमा सञ्चालन गर्न संसदले २०४९ माघ ५ गते (१८ जनवरी १९९३)े वी.पी. कोइराला स्वास्थ्य विज्ञान प्रतिष्ठान ऐन पारित गरेको र नेपाल र भारतका प्रधानमन्त्रीहरुद्धारा १० मार्च १९९४ का दिन प्रतिष्ठानलाई ३५० शैयाको एक अस्पताल र ५० जनालाई स्थान दिन सकिने मेडिकल कलेज बनाउन सहमतिपत्रमा हस्ताक्षर भयो । तत्कालिन प्रधानमन्त्री गिरिजा प्रसाद कोइरालाले १९ अक्टोबर १९९४ मा ३५० शैया अस्पतालको निर्माणको शिलान्यासका साथै एम.बी.बी.एस कक्षा संचालनको शुभारम्भ गर्नुभयो ।
अस्पताल सेवा
तत्कालिन श्री ५ को सरकारले सन् १९९३ जुलाई १६ का दिन १५० शैया क्षमताको पूर्वान्चल क्षेत्रीय अस्पताल प्रतिष्ठानलाई हस्तान्रण गरेपश्चात प्रतिष्ठानले आई.सि.यु, सि.सि.यु र अव्जर्वेशन लगायत बढाएर २१० शैया थप गरेर अस्पताल संचालनमा ल्यायो । नयां अस्पताल भवनको निर्माणपछि अस्पतालको क्षमता ६ सय ४६ शैया पुगेको छ । यी ६ सय ४६ शैयालाई अस्पतालले स्थानीय आवश्यकताका आधारमा विभिन्न रोगका लागि बैज्ञानिक ढङ्गले विभाजित गरेको छ ।
हालको अस्पताल सेवालाई प्रतिष्ठानले विभिन्न किसिमका विषेशज्ञहरूको व्यवास्था सहित आधुनिक उपकरणहरू जडानले गर्दा काठमाडौँ बाहिर यस प्रतिष्ठानमा मासु परीक्षण सेवा (Biopsy Facility), विविध सेवा सहितको जनरल प्राक्टिस तथा अटो एनालाईजर सेवाहरू (Multidisciplinary Faculty of General Practice and Auto Analyzer) उपलव्ध छन् भने रगतको क्यान्सर र रक्तश्ररुावसंग सम्बन्धित रोगहरु (Bleeding diseases) सम्बन्धी विषेष परीक्षण (Haematological investigation) गर्ने सुविधाहरु पनि रहेको छ । यस बाहेक विशेष एच.आई.भी. प्रयोगशाला (Special HIV Lab), विशेष कालाजार प्रयोगशाला (Special Kala-azar Lab) र आँखाको नानी प्रत्यारोपण गर्ने शल्यक्रिया (Corneal Grafting), सीटी स्क्यान, एम.आर.आई (CT Scan, MRI) सेवा पनि प्रतिष्ठानमा उपलव्ध रहेको छ ।
प्रतिष्ठानले अस्पताल सेवा अन्तर्गत सर्वसाधारणलाई पुर्याउंदै आएको उपचार सेवा निम्न प्रकारका छन्:
बहिरंग सेवा
बहिरंग सेवा अन्तर्गत बिामीलाई निम्न अुनसारको विशेषज्ञ सेवा प्राप्त छ:
सामान्य चिकित्सा, शल्य चिकित्सा, बाल रोग, हाड जोर्नी, नाक कान घांटी, स्त्री रोग तथा प्रसूति, आँखा, चर्म रोग, टि.बी. एण्ड चेस्ट क्लिनिक, मानसिक रोग सेवा ।
विशिष्ट विशेषज्ञ सेवा
बहिरंग सेवा अन्तर्गत नै केही विभागहरूले विशिष्ट सेवा प्रदान गर्दै आएका छन् । यस अन्तर्गत अप्थालमोलोजी विभागले जलबिन्दु (Glaucoma Clinic), आँखाको पर्दा सम्बयिन्धत उपचार सेवा (Retina Clinic), लेजर उपचार (Laser treatment), मेडिसिन विभागले मुटु उपचार सेवा (Cardiology), ट्रेड मिल टेस्ट सेवा (TMT Service), अर्थोपेडिक्स विभागले विशेषज्ञ सेवा (Specialty Clinic), पिडियाट्रिक्स विभागले खोप सेवा (Immunization Clinic), गाइने र अब्सटेट्रिक्स विभागले महिला यौनांगको क्यान्सर सम्बन्धी सेवा (Oncology), बांझोपन सम्बन्धी सेवा (Infertility), गहन जोखिम गर्भधारण सम्बन्धी सेवा (High risk Pregnancy) सेवा प्रदान गर्दै आएका छन् ।
अन्तरङ्ग सेवा
अस्पतालको अन्तरङ्ग सेवा ३६५ दिन २४ सै घण्टा (Round the clock) उपलव्ध छ ।
आकस्मिक सेवा
प्रतिष्ठानको मूल आकस्मिक कक्ष नेपालकै नमुनाकै रूपमा रहेको छ जहाँ बिरामीको व्यवस्थापन गर्ने पद्धति अन्य अस्पतालभन्दा फरक तर प्रभावकारी छ । अस्ट्रेलियन ट्रियाज पद्धतिमार्फत सिकिस्तताका आधारमा बिरामीको वर्गीकरण गरी प्राथमिकताका साथ उपचार गर्नु यहाँको विशेषता हो । यस पद्धतिअनुसार सिकिस्तता आधारमा एटीएस–वान/टु/थ्री/फोर/फाइभमा विभाजित गरी ट्रियाज स्कोर कम भएको बिरामीलाई छिटो उपचार गरिन्छ । एटीएस–वान बिरामीलाई तुरुन्त उपचार गर्नुपर्ने हुन्छ भने एटीएस–फाइभ बिरामीलाई डेढ घण्टाभित्रमा उपचार गर्न सकिन्छ तर अस्पतालमा चाप नभए छिटोभन्दा छिटो बिरामीको उपचार गर्ने गरिएको छ ।
बाल आकस्मिक कक्ष तथा स्त्री तथा प्रशुति आकस्मिक कक्षको विकास एवं विस्तारले बिरामी उपचार प्रक्रियालाई केही सहज बनाएको छ ।
शल्य चिकित्सा सेवा
शल्य चिकित्सा सेवा अन्तर्गत अपरेशन केशहरूलाई ठूलो, मध्यम र सानो गरी ३ वर्गमा विभाजन गरेर सोही आधारमा अपरेशन थिएटरको व्यवस्टा मिलाईएको छ ।
निदान सेवा
अस्पतालमा उपचारका लागि आउने बिरामीहरूको उपचारको क्रममा रोगको सही निदान वा पहिचान गर्न विभिन्न किसिमका परीक्षणहरु गर्न, गराउन निदान सेवा अन्तर्गत प्रतिष्ठानको क्लिनिकल ल्याब सर्भिसेस र रेडियोलोजी सेवा जस्तै एक्स रे, अल्ट्रासाउण्ड, फ्लूरोस्कोपी उपकरणहरू, सिटीस्क्यान र एम.आर.आई जस्ता इमेजिंग सेवाहरू उपलव्ध छन् । व्लड बैङ्क र रक्तदानसम्बन्धी सेवा, बिरामीको रगत, मलमूत्र, वीर्य, खकार जस्ता जांचका लागि प्रयोगशालाहरु राखिएका छन् । यसबाहेक, इन्डोस्कोपी र सिग्माइडोस्कोपी सेवा, स्वचालित रक्त ग्यांस, इलेक्ट्रोलाईट एनालाईजर विधिहरु, हेमोडाइलाईसिस, ट्रेडमिल टेस्ट, कलरडप्लर इको कार्डियोलोजी, एन्जियोथ्राफी, अल्ट्रासोनोग्राफी, अडियोमेट्री, इपीएस जस्ता अत्याधुनिक उपयोगी संयन्त्रहरु राखिएका छन् ।
सामुदायिक सेवा
ग्रामीण क्षेत्रमा स्वास्थ्य सुविधाको विस्तारका लागि प्रतिष्ठानले पूर्वान्चलका १६ वटा जिल्लाका जिल्लास्तरीय अस्पतालहरूलाई शैक्षिक क्षेत्रका रूपमा लिएको छ । हाल प्रतिष्ठानले निम्न विभागहरूमार्फत विभागहरूमार्फत सर्वसाधारणलाई अस्पताल सेवा साथै विद्यार्थीहरूलाई पठनपाठनको सेवा पनि पुर्याउंदै आएको छ : एनेस्थेसिया, एनाटोमी (साइटोजेनेटिक्स), वायोकेमिष्ट्री, डेन्टिस्ट्री, डर्माटोलोजी एण्ड एस.टी.डी., इमर्जेन्सी, फरेन्सिक मेडिसिन, गाइनोकोलोजी एण्ड अव्सटेट्रिक्स, हेमाटोलोजी, मेडिसिन, माइक्रोवायोलोजी,, फार्माकोलोजी (ड्रग मोनिटारिंग), अप्थालमोलोजी, ओटोराइनोलारिंगोलोजी, अर्थोपेडिक्स, पिडियाट्रिक्स, प्याथोलोजी, फिजियोलोजी (ई.ई.जी., पी.एफ.टी.), साइकियाट्री, रेडियोडायग्नोसिस, सर्जरी, ट्युवरक्युलोसिस एण्ड इन्फेक्सिनस् एण्ड ट्रपिकल डिसिज
शैक्षिक कार्यक्रम
सन् १९९४ अक्टोबर १९ देखि प्रतिष्ठानमा एम.बी.बी.एस. कक्षा शुरु गरिएको थियो भने सन् १९९६ अगष्टदेखि बी.एस्सी.नर्सिंग कक्षाहरु पनि सञ्चालन भयो । प्रतिष्ठानमा एम.बी.बी.स. पढ्न चाहने विद्यार्थीहरूलाई तीन समूहमा विभाजित गरिएको छ र त्यसै अनुसार शुल्क निर्धारण गरिएको छ । पहिलो समूहमा न्यूनतम शुल्क तिर्ने, दोस्रो समूहमा आंशिक शुल्क तिर्ने र तेस्रो समूहमा पुरै शुल्क तिर्ने विद्यार्थीहरूलाई राखिएको छ । एम.बी.बी.एस. कार्यक्रममा नेपाल बाहेक दक्षिण एसियाली राष्ट्रको विद्यार्थीहरूको लागि सात वटा स्थान र दक्षिण एसिया क्षेत्र बाहिरबाट आउने मुलुकका विद्यार्थीहरुका लागि सातवटा स्थान छुट्याईएको छ । नेपाली विद्यार्थीहरुका लागि बझाङ, बाजुरा, दार्चुला, डोल्पा, हुम्ला, जाजरकोट, जुम्ला, कालिकोट, मनाङ, मुगु, मुस्ताङ, रुकुम र सोलुखुम्बु, जस्ता पूर्व र पश्चिमका पहाडी जिल्लाहरूबाट आउने विद्यार्थीहरूलाई प्रतिष्ठानले विशेष प्राथमिकता दिने व्यवस्था मिलाएको छ । पहाडी जिल्लाहरूका लागि एम.बी.बी.एस. मा ४ (चार) स्थान, बी.डी.एस.मा २ (दुई) स्थान र प्रमाणपत्र तहका नर्सिंगमा १७ (सत्र) स्थान छुट्याएको छ ।
महिलाहरुका लागि भने निम्नानुसारका पहाडी जिल्लाहरू अछाम, अर्घाखाँची, बागलुङ जिल्ला, बैतडी, बझाङ, बाजुरा, भोजपुर, डडेलधुरा, दैलेख, दार्चुला, धादिङ, धनकुटा, दोलखा, डोल्पा, डोटी, गोरखा जिल्ला, गुल्मी, हुम्ला, इलाम, जाजरकोट, जुम्ला, कालिकोट, खोटाङ, लमजुङ, मनाङ, मुगु, मुस्ताङ, म्याग्दी, ओखलढुंगा, पाँचथर, पर्वत, प्युठान, रामेछाप, रसुवा, रोल्पा, रुकुम, सल्यान, संखुवासभा, सोलुखुम्बु, ताप्लेजुङ, र तेह्रथुमबाट आउने विद्यार्थीहरूलाई प्रतिष्ठानले विशेष प्राथमिकता दिने व्यवस्था मिलाएको छ ।
प्रतिष्ठानले सञ्चालन गरेको स्नातकोत्तर तहको एम.डी.एम.एस., एम.एस्सी. र पी.एचडी. कार्यक्रमका लागि न्यूनतम शुल्क निर्धारण गरिएको छ । विदेशी विद्यार्थीहरुका लागि शुल्कको छुटृै व्यवस्था गरेको छ । हरेक वर्ष अगष्ट १ का दिन प्रवेश परीक्षा लिइन्छ र सेप्टेम्बर १ देखि कक्षा सञ्चालन हुन्छ ।
सन् २०१३ देखि नै प्रतिष्ठानले् विभिन्न नयां कार्यक्रमहरूमा पठनपाठन शुरु गरिसकेको छ :
क) विभिन्न विषयका डीएम/एमसीएच कोर्सहरु  :
ख) फेलोसिप इन इमर्जेन्सी मेडिसिन
ग) एमडी इन हस्पीटल एडमिनिष्ट्रेसन (एमडीएचए)
मान्यता प्राप्त
प्रतिष्ठानद्धारा संचालित एम.बी.बी.एस. कार्यक्रमलाई नेपाल, श्रीलङ्का र भारतका मेडिकल काउन्सिलहरुद्धारा पूर्ण मान्यता प्रदान गरिएको छ । प्रतिष्ठानको शैक्षिक कार्यक्रम विश्व विद्यालय सङ्गठनद्धारा प्रकाशित चिकित्साशास्त्र अध्ययन संस्थान सम्बन्धी विश्व निर्देशिकामा दर्ता भएको छ । स्नातकोत्तर कार्यक्रमहरू (एम.डी./एम.एस., एम.एस्सी) सन् १९९९ देखि शुरु भएका हुन् । सबै कोर्सहरु एम.डी./एम.एस., एम.एस्सी र एम.पी.एच. लाई नेपालका सम्बन्धित काउन्सिलबाट र एम.डी./एम.एस. कोर्ष (एनेस्थेसियोलोजी, डर्माटोलोजी एण्ड भेनेरोलोजी, अर्थोपेडिक्स, पिडियाट्रिक्स, शल्य चिकित्सा, रेडियोलोजी, मानसिक, नाक कान घांटी, मेडिसिन, फार्माकोलोजी र स्त्रीरोग तथा प्रसुति)हरू भारतका मेडिकल काउन्सिल अफ ईन्डियाबाट मान्यता प्राप्त भएको छ ।
कलेज अफ डेन्टल सर्जरी
सन् १९९९ मा बी.डी.एस. (व्याचलर अफ डेन्टल सर्जरी) र विभिन्न विषयहरु जस्तै कन्जर्भेटिभ डेन्टिस्ट्री र इन्डोडोन्टिक्स, ओरल र मेक्सिल्लोफेसियल सर्जरी, पेरियोडोन्टोलोजी र ओरल इम्प्लान्टोलोजी, पिडोडोन्टिक्स र प्रिभेन्टिभ डेन्टिस्ट्री, प्रोस्थोडोन्टिक्स र अर्थोडोन्टिक्स एम.डी.एस. (मास्टर अफ डेन्टल सर्जरी) कार्यक्रममा सन् २०११ देखि कक्षा सञ्चालन भईरेहको छ ।
कलेज अफ नर्सिंग
१ अगष्ट १९९६ मा प्रतिष्ठानले चार वर्षे बी.एस्सी.नसिंग, प्रमाणपत्र तह नर्सिंग र व्याचलर इन नर्सिंगमा क्रमशः सन् १९९९ र २०१० मा कक्षा सन्चालन प्रारम्भ गर्यो तर सन् २०१५ देखि प्रमाणपत्र तह नर्सिंग र व्याचलर इन नर्सिंगमा भर्ना प्रकृया बन्द गरेको छ । विभिन्न विषयहरु जस्तै कम्युनिटी हेल्थ नर्सिंग, साइकियाट्री नर्सिंग, म्याटर्नल हेल्थ नर्सिंग, चाइल्ड हेल्थ नर्सिंग र मेडिकल सर्जिकल नर्सिंग मा एम.एस्सी नर्सिंगका कक्षाहरु सन् देखि सञ्चालन भईरहेको छ ।
स्कूल अफ पव्लिक हेल्थ एणड कम्युनिटी मेडिसिन
सन् २००५ मा स्कूल अफ पव्लिक हेल्थ एणड कम्युनिटी मेडिसिन को स्थापना भयो र सोही वर्ष देखि नै २ वर्षे एम.पी.एच. (मास्टर इन पव्लिक हेल्थ) कक्षा सञ्चालन भईरहेहको छ ।
अल्पमतको सरकार
अल्पमत सरकार वा अल्पमत मन्त्रिपरिषद् वा अल्पमत संसद भनेको संसदीय प्रणालीमा कुनै पनि राजनीतिक दल वा दलको गठबन्धनले संसदमा बहुमत प्राप्त गर्न नसकेेेको अवस्थामा गठन भएको बिना बहुमतको मन्त्रिपरिषद् हो।
हेमन्त शर्मा (गायक)
बाल्यकाल
लोकप्रिय गायक हेमन्त शर्माको जन्म पौष ४ का दिन नवलपरासी जिल्लाको त्रिवेणीमा बुवा दण्डपाणि शर्मा र आमा सुमित्रा शर्माको पहिलो सन्तान रूपमा एक मध्यमवर्गीय परिवारमा भएको थियो। हेमन्तका बुवा सरकारी कार्यलयमा काम गर्ने भएकाले बुवाको विभिन्न स्थानमा सरुवा भएसँगै उनी पनि उनको परिवारका साथ देशका विभिन्न सहरहरूमा बसाइँसराइ गरेका थिए र उनको बाल्यकाल विभिन्न सहरहरूमा बित्यो। उनी जन्मिएको चार वर्षसम्म त्रिवेणीमा बसेको शर्माको परिवार उनको बुवाको सरुवापछि जोमसोममा बसाइँसराइ गरेको थियो। उनले जोमसोमस्थित मार्फा भन्ने ठाउँमा रहेको जनहित निम्न माध्यमिक विद्यालयबाट शिक्षा आरम्भ गरेका थिए। तर त्यसको एक वर्ष पश्चात् पुन उनको परिवार त्रिवेणीमा बसाइँसराइ गरेकाले उनले त्यहीँको विद्यालय नारायणी गण्डकी नि मा वि.मा कक्षा २ देखि कक्षा ६ सम्म पढेका थिए। शर्माले कपिलवस्तु स्थित रत्ना राज्य माध्यमिक विद्यालयबाट आफ्नो प्रवेशिका परीक्षा उतीर्ण गरेका थिए। शर्माले भैरहवास्थित भैरहवा बहुमुखी क्याम्पसबाट व्यवस्थापन विषयमा स्नातक गरेका हुन्। हेमन्त शर्मा बाल्यकालमा छिमेकीको घरमा बजेको रेडियोबाट दिनभरी गीत सुनेर बस्थे। उनको आमा पनि गीतहरु गुनगुनाउछिन् । तराईमा जन्मेको र तराईमानै हुर्केको हुनाले उनी धेरैजसो हिन्दी गीतहरु पनि सुन्ने गर्दथे।
सुरुवाती कार्यकाल
शर्मा सानैदेखि नेपाली गीत सङ्गीतमा रुचि राख्ने भएकाले उनले छिमेकीको घरमा बजेको रेडियोबाट दिनभरि गीत सुन्ने गर्दथे। शर्माले पहिलोपटक कक्षा ११ मा पढ्दा कलेजको एक बिद्यार्थी सङ्गठनले आयोजना गरेको कार्यक्रममा पहिलोपटक उनले सार्वजनिक रूपमा गीत गाउन पाएका थिए। उनले कलेजमा गीत गाएपछि त्यहाँ उनको चर्चा कलेज र आसपासको गाउँभरिनै भएको थियो। उनको चर्चा यतिसम्म भयो कि उनीसहित केही साङ्गीतिक क्षेत्रका मानिसहरूको समूहले त्यहाँ एक साङ्गीतिक समूह बनाउन सफल भएका थिए र उक्त समूहको नाम ‘अङ्कुरण सङ्गीत समुह’ राखिएको थियो। ‍‍
गीती सङ्ग्रहहरू
हेमन्त शर्माको पहिलो एकल गीतीसङ्ग्रह ‌'ओ प्रिय' वि‍‍.सं. २०५७ सालमा प्रकाशित भयो। सो गीतीसङ्ग्रहले उनलाई सञ्चारकर्मी र सङ्गीतकर्मीबीच स्थापित गरायो भने उनको वि‍‍.सं. २०५७ मा प्रकाशित दोस्रो गीतीसङ्ग्रह 'विशेष' को माया 'साह्रै महङ्गो' गीतले उनलाई आम श्रोताहरू बीच लोकप्रिय बनायो। परम्परा उनको अहिलेसम्मको अन्तिम गीतीसङ्ग्रह हो भने हालसम्म उनले ७ वटा एकल गीतीसङ्ग्रहरू निकालिसकेका छन्।
थप सफलता
शर्मा अङ्कुरण साङ्गीतिक समूहको सदस्य भएपछि उनले त्यस साङ्गीतिक समूहका लागि काम गरेका थिए। समूहको सुरुवाती चरणमा १५ जना सदस्यहरू रहेको समूहले सङ्गीतको लागि आवश्यक बाजागाजाहरूको जुगाड गरेको थियो र स्थानीयतहका कार्यक्रमहरूमा सहभागी हुन सुरु गरेको थियो। उक्त समूहले स्थानीयस्तरमा मात्र सिमित नभई आसपासका जिल्लाहरूमा पनि सक्रिय रूपमा साङ्गीतिक कार्यक्रमहरू सञ्चालन गर्न सुरु गरेको थियो। शर्मा अङ्कुरण साङ्गीतिक समूममा आवद्ध भएपछि उनले एक गीत कैद गर्ने मौका पाएका थिए तर उक्त गीतले सोचेजति चर्चा भने कमाउन सकेको थिएन। सङ्गीतमा थप सफलता हासिल गर्नका लागि शर्मा पढाइको निहुँ पारी काठमाडौँ आएका थिए तथापि, उनी काठमाण्डौँ आएपछि कलेज भर्ना भने भएका थिएनन्। काठमाडौँमा छँदा उनले विभिन्न सङ्गीतकर्मीहरूसँग भेट गरेका थिए र उनको जहाँ पनि नकारात्मक प्रतिकृया पाएका थिए तर त्यसको बाबजुद पनि उनले हिम्मत हारेनन्। शर्माले एक सङ्गीत विद्यालयमा २७ दिन शास्त्रीय सङ्गीत सिक्ने मौका पाएका थिए। काठमाडौँ आएपछि उनले २०५४ देखि २०५७ सालसम्म ८ वटा गीतहरू रेकर्ड गरे। त्यो समयमा सार्वजनिक गरिएको ‘ओ प्रिय...’ बोलको गीतले उनलाई सञ्चार क्षेत्र र सिमित दर्शक श्रोताहरूमाझ चिनाउन मद्दत गर्‍यो। त्यसपछि उनले २०५९ सालमा ‘विशेष’ नामक गीतिसङ्ग्रह निकाले। सोही गीतिसङ्ग्रहमा समावेश माया साह्रै महङ्गो बोलको गीतले उनलाई दर्शकमाझ निकै लोकप्रिय बनाउन पुग्यो। त्यही गीतिसङ्ग्रहको कारणले उनको कमाई पनि भयो भने उनलाई कार्यक्रमहरूमा पनि निम्तो आउन थालेको थियो। यतिमात्र नभई यो गीतकै कारणले उनी कम्पनी र सङ्गीतकर्मीहररूको नजरमा पनि परे। उक्त गीत सार्वजनिक गरेको दुई वर्षपश्चात् शर्माले लोकप्रिय नामक एक गीतिसङ्ग्रह सार्वजनिक गरेका थिए। सो गीतिसङ्ग्रहमा समावेश ‘माया त यस्तो होस्...’, ‘थाप न थाप हातैमा...’, ‘जाले रुमाल...’ लगायतका गीतहरूले उनको चर्चालाई झनै उकास्यो। २-२ वर्षमा गीतिसङ्ग्रह बजारमा ल्याइरहेका उनले ‘लोकप्रिय’ गीतीसङ्ग्रह सार्वजनिक गरेको ठ्याक्कै २ वर्षमा अर्को एक गीतिसङ्ग्रह निकाले जसको नाम हो ‘आत्मिय’। ‘मुल हौ भने रसाइदेउ...’, ‘आउँदै गर मालती...’, ‘बदनामै हुन्छु तिम्रो नाउँमा...’ लगायतका गीतहरू समावेश गीतिसङ्ग्रहलाई पनि दर्शक र श्रोताहरूले अत्याधिक मन पराएका थिए।
साङ्गीतिक कार्यक्रमहरू
साङ्गीतिक कार्यक्रहरूको सिलसिलामा शर्मा अहिलेसम्म १५ वटा देशहरू घुमिसकेका छन्। विदेशको यात्रा गर्दा रमाइलो हुने भए पनि उनी धेरै समय घरपरिवारभन्दा टाढा रहन सक्दैनन्। उनले विदेशयात्राको क्रममा अहिलेसम्म सबैभन्दा लामो एक महिनाको युरोप भ्रमण गरेका छन्। विदेशमा शनिवार र आईतवार सबैको छुट्टी हुने भएकोले ती दुईदिन निकै रमाईलो हुने उनको अनुभव छ। दर्शकहरूको मायाले गर्दा वैदेशिक कार्यक्रमहरूमा जाने मौका पाईरहेकोमा उनी दर्शकहरूप्रति निकै खुसी व्यक्त गर्छन्।
सान्नानी (चलचित्र)
सान्नानी (चलचित्र) एक नेपाली कथानक चलचित्र हो ।
सुनिता डंगोल
सुनिता डंगोल एक नेवा: सम्पदा संरक्षणवादी, भाषा कार्यकर्ता र राजनीतिज्ञ हुन्। उनी २०७९ को स्थानीय तहको निर्वाचनमा नेकपा (एमाले) बाट काठमाडौँ महानगरपालिकाको उपमेयरमा विजयी भएकी हुन्। सुरुमा स्वतन्त्र रूपमा मेयरको प्रत्यासी बन्ने खबरका कारण चर्चामा रहिन्, भने अन्तिम समयमा उनलाई एमालेले उपमेयरको उम्मेदवार बनायो।
मिडिया
उनले रञ्जना लिपिलाई विश्वभर फैलाउने अभियन्ताको रूपमा पनि काम गरिन्। लिपि क्वीनले चिनिने उनले संसारका एक दर्जनभन्दा बढी मुलुक भ्रमण गरिसकेकी छिन्। उनले सामाजिक विज्ञानमा स्नातकोत्तर गरेकी छिन्।
उनले नेपाल भाषा विज्ञको रूपमा टेलिभिजनमा समेत काम गरेकी उनी वाक्कलामा पनि पोख्त छिन्।
शिक्षा
डंगोलले लक्ष्मी शिक्षा सदन उच्च माध्यमिक विद्यालयबाट प्रथम श्रेणीमा स्नातक गरेकी हुन्। त्यसपछि उनले काठमाडौँ मोडल कलेजमा माध्यमिक तह र त्रिभुवन विश्वविद्यालयमा स्नातकोत्तर तह सञ्चारमा पढिन्। उनी उनको कक्षाको शीर्ष थिइन्।
सुरज सिंह ठकुरी
सुरज सिंह ठकुरी नेपाली चलचित्रका प्रस्तोता निर्माता अभिनेता हुन ।
जो ब्रायन
जो ब्रायन (जन्म: १९ डिसेम्बर १९९८) एक अङ्ग्रेजी व्यावसायिक फुटबल खेलाडी हुन जसले अङ्ग्रेजी क्लब फुलह्याम र इङ्ल्यान्ड राष्ट्रिय फुटबल टिमको लागि रक्षापंक्तिको रूपमा खेल्छन् ।
अधिरथ
अधिरथ हिन्दू धर्मको महाकाव्य महाभारतको एक पात्र थिए । उनी कर्णको कर्मदाता पिता थिए ।
डिज्नी+ हटस्टार
डिज्नी+ हटस्टार (हटस्टार भनेर पनि चिनिन्छ) द वाल्ट डिज्नी कम्पनीका दुवै डिभिजनहरू डिज्नी स्टारको नोभी डिजिटल इन्टरटेनमेन्टको स्वामित्वमा रहेको र डिज्नी मिडिया र मनोरञ्जन वितरणद्वारा सञ्चालित सब्सक्रिप्सन भिडियो अन-डिमान्ड ओभर-द-टप स्ट्रिमिङ सेवाको भारतीय ब्रान्ड हो।
यो ब्रान्डलाई डिज्नी स्टारका स्थानीय सञ्जालहरू, चलचित्रहरू, टेलिभिजन शृङ्खलाहरू, प्रत्यक्ष खेलकुदहरू, र मूल कार्यक्रमहरू‎, साथै एचबिओ र सोटाइम जस्ता तेस्रो-पक्षहरूबाट इजाजतपत्र प्राप्त सामग्रीहरू सहितको सामग्री बोक्ने स्ट्रिमिङ सेवाका लागि हटस्टारको रूपमा पहिलो पटक प्रस्तुत गरिएको थियो। भारतमा मोबाइल ब्रोडब्यान्डको उल्लेखनीय बृद्धिको बीचमा, हटस्टार चाँडै देशको प्रमुख स्ट्रिमिङ सेवा बनेको थियो।
भारत बाहिर, डिज्नी+ हटस्टार सेवा इन्डोनेसिया, मलेसिया र थाइल्याण्डमा पनि सञ्चालन हुन्छ, जहाँ यसले स्थानीय, तेस्रो-पक्ष स्टुडियोहरूबाट इजाजत प्राप्त मनोरञ्जन सामग्रीलाई ठूलो डिज्नी+ पुस्तकालयसँग मिलाउँछ। डिज्नी+ हटस्टार २०२३ को शुरुमा भियतनाममा पनि सुरु हुने अपेक्षा गरिएको छ। सिंगापुर, क्यानडा र युनाइटेड किंगडममा, हटस्टारले डिज्नी स्टारको घरेलु मनोरञ्जन र खेलकुद सामग्रीमा ध्यान केन्द्रित गर्दै भारतीय डायस्पोरालाई लक्षित गर्दै स्ट्रिमिङ सेवाको रूपमा सञ्चालन गर्दछ; Disney+ यी बजारहरूमा स्ट्यान्डअलोन सेवाको रूपमा सञ्चालन गर्दछ।
विलियम्स टावर
विलियम्स टावर ह्युस्टन, टेक्सास मा रहेको ७३ तले भवन हो। ६४ तलामा, त्यहाँ एक अवलोकन डेक छ।
स्तरीय भिन्नता
तथ्याङ्कशास्त्रमा, कुनै श्रेणी वा तथ्याङ्कहरूको वितरणमा त्यसका प्रत्येक पद र मध्यमान विचलनको वर्गको औसतको वर्गमूललाई स्तरीय भिन्नता (standard deviation) भनिन्छ । अर्को शब्दमा कुनै पनि तथ्याङ्कहरूको मध्यमानबाट प्रत्येक पदको विचलनलाई वर्ग गरी तिनीहरूको योगफललाई जम्मा पद सङ्ख्याले भाग गरी वर्गमूल निकालेर स्तरीय भिन्नता गणना गरिन्छ । त्यसैले यसलाई मध्यक भिन्नताको वर्गको औसतको वर्गमूल (root mean square deviation) पनि भन्ने गरिन्छ । यसलाई ग्रीक अक्षर सिग्मा (σ ) ले जनाइन्छ ।
आठ जना विद्यार्थीहरूको ग्रेडको स्तरीय भिन्नता
मानौं, कुनै एक कक्षा को आठ जना विद्यार्थीहरूको ग्रेड निम्नानुसार छ
यी आठ आंकडाको औसत/ मध्यक ५ आउँछ:
पहिले, प्रत्येक आँकडाहरूको मध्यकबाट भिन्नता निकाल्नुहोस्:
स्तरीय भिन्नता प्रसरण को वर्गमुल सँग बराबर हुन्छ:
बभ्रुवाहन
बभ्रुवाहन हिन्दू धर्मको महाकाव्य महाभारतको एक पात्र थिए । उनी चित्रवाहनकी छोरी चित्रांगदाबाट उत्पन्न अर्जुनको छोरा थिए । उनले युधिष्ठिरद्वारा गरिएको अश्वमेध यज्ञको घोडा समाते त्यस घोडा लिन गएका महारथी अर्जुनसँग उनको युद्ध भएको थियो र उनले युद्धमा विजय भै अर्जुनलाई निश्चेत बनाएका थिए ।
कुन मन्दिरमा जान्छौ यात्री
"कुन मन्दिरमा जान्छौ यात्री" लक्ष्मीप्रसाद देवकोटाद्वारा लिखित र रबिन शर्माको स्वर रहेको एउटा गीत हो। यो गीत साहित्यकार ध्रुवचन्द्र गौतमको उपन्यास 'कट्टेल सरको चोटपटक'मा आधारित नीर शाहद्वारा निर्देशित नेपाली चलचित्र 'बासुदेव'मा समावेश गरिएको थियो।
'कुसुमे रुमाल' चलचित्रको सुटिङका लागि कालिम्पोङ गएका नीर शाहले सङ्गगीतकार रञ्जित गज्मेरलाई बासुदेव चलचित्रको लागि "यो पहाड यो क्षितिज", "जति निर्मल जति चोखो", र "पसिनाको जलैले"को सङ्गीत बनाउने जिम्मा लगाएका थिए। काठमाडौँ फर्किएपछि उनलाई एउटा "बासुदेवको जीवन दर्शन बोक्ने एउटा थिम गीत विषयवस्तु सङ्गगीत" चाहिएको महसुस भयो। यसै कारण उनले महाकवि लक्ष्मीप्रसाद देवकोटाको कविता ‘यात्री’ बाट गीत बनाउन रोजेका थिए।
"कुन मन्दिरमा जानौ यात्री" बनाउन उनी बम्बई (अहिले मुम्बई) गएका थिए। शाहले सङ्गगीतकार रञ्जित गज्मेरलाइ फेरि यो गीतमा पनी सङ्गगीत भर्न जिम्मा लगाएका थिए। यो गीतमा २४ वर्षीय रबिन शर्माले स्वर दिएका थिए।
कुमार कान्छा
कुमार शाह (वि.सं. २०१४–वि.सं. २०६७) उनको लोकप्रिय नाम कुमार कान्छाले चिनिन्छ। उनको जन्म वि.सं. २०१४ सालमा कोलकातामा भएको थियो तर उनको पुर्ख्यौली घर दैलेखमा थियो । उनी नेपाली सङ्गीतका एक चर्चित सङ्गीतकार तथा गायक थिए। उनका धेरै गीतहरू जस्तै "जिन्दगीको के भर छ र", "बतासले उडाइलग्यो माया मेरो", र "आमैले भन्थिन् धाराको पानी" चर्चित गीतहरूमा पर्छन्। वि.सं. २०६७ माघ ३ मा उनको मृत्यु मुम्बईमा भएको थियो। उनले मराठी, भोजपुरी, बङ्गाली, मैथिली, र नेपाली लगायत अन्य २५ भाषाहरूमा गीत गाएका थिए। उनले आफ्नो करियरमा १२ सय भन्दा बढी गीतहरू गाएका थिए।
पानामा राष्ट्रिय फुटबल टोली
पानामा राष्ट्रिय फुटबल टिम अन्तर्राष्ट्रिय फुटबल प्रतियोगिताहरूमा पानामाको प्रतिनिधित्व गर्ने पुरुष फुटबल टिम हो । यो पानामामा फुटबलको लागि शासकीय निकाय पानामा फुटबल संघको नियन्त्रणमा रहेकोे छ । यो फिफा र उत्तर, मध्य अमेरिका र क्यारिबियन फुटबल सङ्घको सदस्य राष्ट्र हो ।
२०१६ एभरेस्ट प्रिमियर लिगको फाइनल
स्रोत
श्रेणी :खेलकुद श्रेणी :क्रिकेट श्रेणी :एभरेस्ट प्रिमियर लिग
श्रेणी :नेपाली क्रिकेट प्रतियोगिता
विक्रम (अभिनेता)
विक्रम  (Vikram) उनी भारतीय जगतका प्रसिद्ध अभिनेता हुन् । उनी तेलुगु चलचित्रको लागि काम गर्छन् ।
रेडबुल फुटसल लिग
रेडबुल फुटसल लिग लिग नेपालको सर्वाधिक बढि राशिको फुटसल फुटबल प्रतियोगिता हो।
इतिहास
युवामाझ लोकप्रिय फुटसललाई लक्षित गर्दै इनर्जी ड्रिंक्स रेडबुलले फुटसल लिगको आयोजना गरेको हो । रेडबुलले आमा इभेन्ट म्यानेजमेन्टको सहकार्यमा काठमाडौँ उपत्यकाभित्र फुटसल लिग गर्न लागेको हो ।
खेलको नियम
१६ टिमको सहभागीता हुने यस प्रतियोगितामा दुई समुहमा विभाजन गरिन्छ ।र शिर्षक चार-चार टोलि क्वाटरफाइनलमा पुग्दछ।
‘होम एण्ड अवे’का आधारमा सन्चालन हुने रेडबुल फुटसल लिगमा विजेता टोलीले नेपालकै सर्वाधिक १० लाख रुपैयाँ पुरस्कार पाउनेछन् ।
प्रतियोगितामा सहभागी टिमले राष्ट्रियस्तरका जुनसुकै खेलाडीलाई खेलाउने पाउने प्रावधान छ । रेड बुल
स्रोत
श्रेणी :फुटसल प्रतियोगिताहरू श्रेणी : नेपाली फुटबल प्रतियोगिताहरू श्रेणी: रेडबुल फुटसल लिग श्रेणी :नेपालमा फुटसल
मुसहरी
मुसहरी रामपुर टोकनी गाविस बारा जिल्ला नारायणी अञ्चल मध्यमाञ्चल विकाश क्षेत्रमा पर्ने एउटा गाउँ हो। यो गाँउ रामपुर टोकनी गाविसको गाविस कार्यालयबाट एक किलोमिटरको दूरीमा पश्चिमतिर अवस्थित छ। यो गाउँ बिरगंजको उत्तरतिर करिब १० किलोमिटरको दुरीमा रहेको छ।
पानामा महिला राष्ट्रिय फुटबल टोली
पानामा महिला राष्ट्रिय फुटबल टिम अन्तर्राष्ट्रिय फुटबल प्रतियोगिताहरूमा पानामाको प्रतिनिधित्व गर्ने महिला फुटबल टिम हो । यो पानामामा फुटबलको लागि शासकीय निकाय पानामा फुटबल संघको नियन्त्रणमा रहेकोे छ । यो फिफा र उत्तर, मध्य अमेरिका र क्यारिबियन फुटबल सङ्घको सदस्य राष्ट्र हो ।
निर्वाचन क्षेत्र निर्धारण आयोग
निर्वाचन क्षेत्र निर्धारण आयोगको गठन निर्माण नेपालमा संघीय सीमांकन कार्यान्वयन गर्न नेपाल सरकार द्वारा भएको हो । हो । यो आयोगको गठन २०१७ जुलाई २० मा भएको थियो। आयोगको नेतृत्व सर्वोच्च अदालतका पूर्वन्यायाधीश कमलनारायण दासले गरेका थिए । समितिका अन्य सदस्यहरूमा माधव अधिकारी, विश्व कल्याण पराजुली र गणेशराज कार्की र आयोगको सचिवमा योगेन्द्र शर्मा पौडेल रहेका थिए ।
नेपालको संविधानको धारा २८६ ले निर्वाचन क्षेत्र निर्धारण आयोग गठन गर्न उल्लेख गरिएको छ ।
रेडियोग्राफर
अस्पतालमा विरामीको रोगहरूको पहिचान तथा उपचारको लागि प्रयोग हुने रेडियोलोजिकल प्रविधिलाई जीवन वृृतिको साधनका रूपमा मान्ने तालिमप्राप्त प्राविधिक स्वास्थ्यकर्मीहरूलाई रेडियोग्राफर भन्ने गरिन्छ । रेडियोलोजी चिकित्साको एक विषेशक्षेत्र हो। यो क्षेत्रमा मेडिकलइमेजिङ्ग प्रविधि प्रयोग गरेर रोगहरूको पहिचान तथा निदान गरिन्छ ।
शिवगञ्ज उपजिल्ला
शिवगञ्ज बङ्गलादेशको उत्तरी भागमा पर्ने जिल्ला नबाबगञ्ज जिल्लाको एक उपजिल्ला हो। यो उपजिल्ला राजशाही विभागमा अन्तर्गत पर्दछ।
रेडियोग्राफर
नेपालको परमाणु अध्ययनको हालसम्मको पाठ्यक्रम यस प्रकारको छ । नाभिकीय भौतिकशास्त्र(Nuclear Physics) रसायनशास्त्र(Nuclear Chemistry) विकीरण–जीव विज्ञान(Radiobiology) विकिरण सुरक्षा(Radiation security) नैदानिक विकिरणविज्ञान(Diagnostic Radiology) नाभिकीय औषधी(Nuclear Medicine) विकिरण चिकित्सामा रेडियो थेरापी-Radio Therapy)
शिवगञ्ज उपजिल्ला
भूगोल
शिवगञ्ज बङ्गलादेशको उत्तरी भागमा पर्छ भने यो उपजिल्ला २४°३४' देखि २४°५४' उत्तर अक्षांश र ८८°१०' देखि ८८°१८' पूर्वी देशान्तरणमा अवस्थित छ। शिवगञ्ज उपजिल्लाले बङ्गलादेशको कुल क्षेत्रफल मध्ये ५२५.४३ वर्ग किलोमिटर ओगटेको। यस उपजिल्लालाई भोलाहाट उपजिल्ला र भारतको पश्चिम बङ्गाल राज्यले उत्तर, नवावगञ्ज सदर र भारतको पश्चिम बङ्गाल राज्यले दक्षिण, भोलाहाट, गोमस्तापुर, नाचोल र नवावगञ्ज सदर उपजिल्लाले पूर्व र भारतको पश्चिम बङ्गाल राज्यले पश्चिमबाट घेरेको छ। पद्मा, महानन्द, पगल र मारा गङ्गा नदि उपजिल्लाको प्रमुख नदिहरू हुन्।
इतिहास
बङ्गलादेश मुक्ति अभियान सन् १९७१ अप्रिल ४ का दिनबाट देश व्यापी रूपमा शुरू भएको थियो भने १० अक्टोबर १९७१ का दिन पाकिस्तानी सेनाले राधाकान्ता स्थित दोरसिया भन्ने ठाउँमा ४७ जना स्थानीय मानिसहरूको सामूहिक हत्या गरेका थिए। ६ अक्टोबर १९७१ का दिन पाकिस्तानी सेना र बङ्गलादेशको मुक्तिका लागि लडिरहेका लडाकु बीच प्रत्यक्ष गोली हानाहानमा लगभग २०० जना लडाकुहरूको ज्यान गएको थियो।
जनशाङ्खिकि
बङ्गलादेश राष्ट्रिय जनगणना अनुसार यस उपजिल्लाको कुल जनसङ्ख्या ५०८०९२ रहेको छ जसमध्ये पुरुषको जनसङ्ख्या २६१७१३ छ भने महिलाको जनसङ्ख्या २४६३७९ रहेको छ। धर्मका आधारमा यस जिल्लामा इस्लाम धर्मवलम्बीको जनसङ्ख्या ४९२९६३  छ भने हिन्दु धर्मवलम्बीको जनसङ्ख्या १४७६५ रहेको छ। त्यस्तै गरी बौद्ध धर्मवलम्बीको जनसङ्ख्या ११९ र अन्य धर्मका मानिसहरूको जनसङ्ख्या २४५ रहेको छ। यस उपजिल्लामा १२० मस्जिद, ६ हिन्दु मन्दिर र १ चिहान रहेका छन्।
अर्थतन्त्र
यस उपजिल्लाको अर्थतन्त्र मुख्यतया कृषिमा आधारित छ। यस उपजिल्लाका अधिकांश मानिसहरू किसान हुन्। यस उपजिल्लामा धान, उखु, गहुँ, मकै आलु तथा अन्य अन्न बालीहरू उत्पादन गरिन्छ। यस उपजिल्लामा मुख्यतया आँप, कटहर, केरा, लिची, मेवा आदि उत्पादन हुँदै आएको छ। यस उपजिल्लामा धान कुटानी केन्द्र, तेल उद्योग, बिस्कुट कारखाना, इट्टा उद्योग, बिँडी कारखाना, फलाम उद्योग तथा अन्य उद्योग कलकारखानाहरू पनि सञ्चालनमा रहेका छन्। यस उपजिल्लाले आँप, सारी, रेशम तथा मौसमी तरकारी तथा अन्य फलफूलहरू निर्यात गर्दै आएको छ। यस उपजिल्लामा लोपोन्मुख रहेका खैनी र जुट पनि निम्न मात्रमा उत्पादन गरिन्छ। यस उपजिल्लामा ५० हाटबजार तथा मेलाहरू सञ्चालन रहेका छन्। यस उपजिल्लामा लोपोन्मुख ठेला, गोरू गाडा र रथहरू सामान ओसारपसार तथा यातायातका साधन बन्द‌ै आएका छन्। यस उपजिल्लामा ३ दुग्ध सङ्कलन केन्द्र र ३७ कुखुरापालन केन्द्रहरू रहेका छन्।
यस उपजिल्लाको मुख्य आय श्रोतको बाटो भनेको कृषि र खेती हो जसमा जिल्लाकै ५९.२५% मानिसहरू संलग्न छन्। यस जिल्लाका मानिसहरू अन्य जस्तै ५.६३% मजदुरी, उद्योग १.५९%, वाणिज्यमा १८.८९%, सञ्चार र यातायातमा १.१९%, निर्माण क्षेत्रमा १.७३%, सुविधा ३.५०%, धार्मिक सेवा ०.१२%, वैदेशिक रोजगारी ०.१७% र अन्य ७.९३% रहेका छन्।